**MOŽNOSTI GLASOVANJA NA LOKALNIH VOLITVAH 2014**

**KAKO VOLITI, ČE NA DAN VOLITEV NE MORETE GLASOVATI NA VOLIŠČU?**

Občanke in občani lokalnih skupnosti v Republiki Sloveniji, ki na dan volitev 05.10.2014 ne bodo mogli glasovati na volišču (zaradi bolezni, odsotnosti na dan volitev), imajo pravico, da to storijo **na predčasnem glasovanju, po pošti ali na domu**.

Zakon o lokalnih volitvah (Uradni list RS, št. 94/07-uradno prečiščeno besedilo, 45/08, 83/12) v 75. členu določa, da se glede organizacije in dela na voliščih ter glasovanja smiselno uporabljajo določbe Zakona o volitvah v državni zbor (Uradni list RS, št. 109/06-uradno prečiščeno besedilo, 54/07 - Odl.US). 80. člen Zakona o lokalnih volitvah (Uradni list RS, št. 94/07-uradno prečiščeno besedilo, 45/08, 83/12) določa, da za lokalne volitve ne veljajo določbe zakona o volitvah v državni zbor, ki se nanašajo na glasovanje po pošti v tujini in na glasovanje pri diplomatsko konzularnih predstavništvih Republike Slovenije. Volilna pravica je vezana na stalno prebivališče v občini.

# PREDČASNO GLASOVANJE

Volivke in volivci, ki so na dan volitev odsotni, se lahko udeležijo predčasnega glasovanja na sedežu občinske volilne komisije Občine Sv. Jurij v Slov. goricah. S seboj morajo imeti osebni dokument. To lahko storijo v torek, 30.09.2014, v sredo, 01. 10. 2014 ali v četrtek, 02.10.2014, ko bo volišče odprto v času med 9. in 17. uro. Ob glasovanju je potrebno izpolniti poseben obrazec, s katerim se potrjuje predčasno glasovanje.

# GLASOVANJE NA DOMU

Na območju posameznega volišča imajo stalno prebivališče lahko tudi **osebe, ki se ne morejo osebno zglasiti na volišču na dan volitev zaradi bolezni, in je bilo občinski volilni komisiji najkasneje tri dni pred dnevom glasovanja oz. najkasneje do srede, 01.10.2014,** sporočeno, da želijo glasovati na domu. Posebej imenovan volilni odbor se napoti k tem osebam in jim odnese glasovnico na dom. Skupaj z glasovnico jim je izročena tudi kuverta. Ko volivec glasuje, prepogne glasovnico, jo vloži v kuverto in kuverto zalepi ter jo izroči članom volilnega odbora. Volilni odbor se odpravi na volišče, obkroži v volilnem imeniku osebo, ki je glasovala na ta način, člani odbora nato odprejo kuverto in prepognjeno glasovnico spustijo v volilno skrinjico med druge glasovnice.

Člani volilnega odbora torej lahko pridejo na dom k volivcu samo po obvestilu volilne komisije, če je družinski član ali drug volivec prenesel prošnjo volivca, ki ne more glasovati, da bi glasoval na naveden način. V primeru, da zaradi fizične nesposobnosti sami ne morejo izpolniti glasovnice, lahko namesto njih, vendar po njihovih navodilih, izpolni glasovnico druga oseba, ki ni član volilnega odbora.

**Datum: 24.09.2014**

**(10 dni pred dnem glasovanja)**

**Volivci, ki so oskrbovanci domov za starejše, pa nimajo stalnega prebivališča v domu, volivci, ki so na zdravljenju v bolnišnicah oziroma v zdravilišču, volivci, ki prestajajo kazen zapora ali so v priporu, morajo sporočiti občinski volilni komisiji, da želijo glasovati po pošti.**

**Datum: 30.09.2014, 01.10.2014 in 02.10.2014**

**(od 09.00 do 17.00 ure)**

**Predčasno glasovanje na sedežu Občinske volilne komisije**

**Občine Sv. Jurij v Slov. goricah, Jurovski Dol 70/b, 2223 Jurovski Dol**

**Datum: 01.10.2014**

**(3 dni pred dnem glasovanja)**

**Volivci, ki se zaradi bolezni ne morejo osebno zglasiti na volišču, morajo sporočiti občinski volilni komisiji, da želijo glasovati na svojem domu.**